تورکیه‌ده ایش‌سیزلیک سویه‌سی ۲۰۲۱.جی ایلین دؤردونجو دؤردده‌بیرینده اوچونجو دؤردده‌بیره گؤره، یوزده ۰،۵ پوئنلیک آزالیشلا یوزده ۱۱،۲ اولدو.
تورکیه استاتیستیک قورومو (تویک)، اکتبر-دسامبر ۲۰۲۱ دؤنمینه باغلی ایش گۆجو رقملرینی آچیقلادی.
بونا گؤره، تورکیه‌ده ۱۵ و داها یوخاری یاشدا اولانلاردا مؤوسوم تاثیریندن آریندیریلمیش ایش‌سیز ساییسی، اؤتن ایلین سون دؤردده‌بیرینده اوچونجو دؤردده‌بیره گؤره، ۷۸ مین نفر آزالاراق ۳ میلیون ۷۸۰ مین نفر اولدو.
مؤوسوم ائتکیسیندن آریندیریلمیش ایش‌سیزلیک نیسبتی ایسه ۰،۵ پوئن آزالاراق یوزده ۱۱،۲ اولدو.
دؤردونجو دؤردده‌بیرده اؤنجه‌کی ایلین عینی دؤنمینه گؤره ایش‌سیزلیک نیسبتی ۱،۸ پوئن آزالدی.
